மத்திய அமைச்சரவை தீர்மானித்துவிட்டதாலேயே "தெலங்கானா' மாநிலம் உருவாகிவிட முடியாது. மத்திய சட்ட அமைச்சகம், மாதிரி வரைவு மசோதா ஒன்றைத் தயாரித்து ஆந்திர மாநில அரசுக்கு அனுப்பி, அந்த மசோதா அம்மாநிலச் சட்டப் பேரவையால் விவாதிக்கப்பட்டு நிறைவேற்றப்பட வேண்டும். பின்னர் குடியரசுத் தலைவரின் அனுமதியுடன் அந்த மசோதா நாடாளுமன்றத்தின் இரண்டு அவைகளிலும் நிறைவேற்றப்பட்டு, குடியரசுத் தலைவரின் ஒப்புதலும் பெறப்பட்டு முறையான அறிவிப்பும் வந்த பிறகுதான் தெலங்கானா என்கிற மாநிலம் உருவாகும். அடுத்த பத்து மாதங்களுக்குள் இது சாத்தியப்படுமா என்பது தெரியவில்லை. பாஜகவின் ஆதரவு இருப்பதால் சாத்தியப்படலாம் என்றாலும்கூட, சட்டப் பேரவையில் தீர்மானம் நிறைவேறுவதில் சிக்கல் ஏற்படக்கூடும்.